UK-visekanselier kap regering; trots op sy betogende seunPrice spreek studente toe. Foto: Twitter Price het gesê die #FeesMustFall-beweging is ŉ nasionale kwessie en gaan nie oor individuele universiteit nie. “Dit gaan oor die hoeveelheid geld wat die regering aan hoër onderwys- studente toeken en dat dit afneem,” het hy gesê. “Ek wil dit duidelik maak dat die universiteit die #FeesMustFall-beweging steun. Indien ons kon sou ons saam met hulle betoog het. Dit is hoekom ons gister die universiteit gesluit het, om studente en werkers die geleentheid te gee om deel te neem aan ŉ nasionale dag van aksie.” Price se seun, Ilan, is een van die studente wat Woensdag by die parlement in hegtenis geneem is. “Ek wil ook sê dat ek trots is op my seun.” Price het ook die universiteit se besluit om ŉ interdik teen die betogende studente te kry verdedig. Die universiteit sal Vrydag steeds gesluit wees en eksamens is intussen uitgestel.